ai4bharat/Pralekha huggingface dataset:
کوئلے کی وزارت
کوئلے کے شعبے میں براہ راست غیر ملکی سرمایہ کاری
کوئلہ، کانوں اور پارلیمانی امور کے وزیر جناب پرہلاد جوشی نے آج راجیہ سبھا میں ایک تحریری جواب میں بتایا کہ موجودہ پالیسی کے مطابق کوئی بھی غیر ملکی کمپنی تجارتی کان کنی کے لیے نیلامی میں حصہ لے سکتی ہے۔ تاہم، ہندوستان میں موجود کمپنیاں ہی اس میں حصہ لے سکتی ہیں ۔
جھارکھنڈ میں واقع کوئلے کی ایک کان کے لیے مالی سال 23-2022 میں 119.19 کروڑ روپے کی براہ راست غیر ملکی سرمایہ کاری کی گئی ہے۔
حکومت نے 18.09.2019 کو کوئلے کی کان کنی میں براہ راست غیر ملکی سرمایہ کاری  پالیسی پر نظرثانی کی ہے جس میں کوئلے کی فروخت کے لیے خودکار روٹ کے تحت 100 فیصد ایف ڈی آئی کی اجازت دی گئی ہے، جن میں کوئلے کی کان کنی کی سرگرمیوں سمیت متعلقہ پروسیسنگ انفراسٹرکچر کوئلے کی معدنیات  ایکٹ 2015 اور مائنز اینڈ منرل  ایکٹ، اورکے ساتھ مشروط ہے،جیسا کہ وقتاً فوقتاً دیگر ضابطوں اور اس موضوع پر دیگر متعلقہ ایکٹ میں ترمیم کیا جاتا ہے ۔ متعلقہ پروسیسنگ انفراسٹرکچر میں کول واشری، کرشنگ، کوئلے کواتارنے اور چڑھانے اور علیحدہ کرنےکا کام  شامل ہیں۔ ڈی پی آئی آئی ٹی نے او ایم مورخہ 17.12.2020 کے ذریعے ایف ڈی آئی پالیسی سرکلر 2020 جاری کیا ہے۔
مزید، 2020 کے پریس نوٹ 3 کے مطابق، مرکزی حکومت نے ایف ڈی آئی پالیسی میں مزید ترمیم کی کہ اگر اس طرح کی غیر ملکی براہ راست سرمایہ کاری کسی ایسے ملک کی طرف سے ہو جس کی زمینی سرحدیں ہندوستان سے ملتی ہیں یا جہاں ہندوستان میں اس طرح کی غیر ملکی براہ راست سرمایہ کاری کا استفادہ کنندہ مالک ہویا کسی اسی طرح کے ملک کا شہری ہو۔
اس وقت کام کرنے والی تمام کوئلے کی کانوں کے مالکان کےپاس کان کے اس حصے کے لیے ماحولیاتی منظوری موجود ہے جہاںکام جاری ہے ۔ کان کے لیے آپریشنل ماحولیاتی کلیئرنس لازمی ہے۔
وزیراعظم کا دفتر
وزیراعظم نے بین الاقوامی یوم خواتین کے موقع پر ناری شکتی پُرسکار یافتگان سے بات چیت کی
انہوں نے کہا کہ یہ پورے ملک کے لئے باعث تحریک ہیں
نئی دہلی،08؍مارچ، وزیراعظم جناب نریندر مودی نے آج راجدھانی میں ناری شکتی پُرسکار حاصل کرنے والی خواتین سے بات چیت کی۔ لیہہ ، کشمیر ، آندھرپردیش سمیت ملک کے مختلف حصوں سے 15 کامیاب خواتین نے وزیراعظم کو اپنی جدو جہد کے بارے میں بتایا اور یہ بھی بتایا کہ انہوں نے اپنا مقصد کس طرح حاصل کیا۔
ان کامیاب خواتین میں 103 سالہ محترمہ مان کور بھی شامل ہیں، جنہوں نے 93 سال کی عمر میں ایتھلیٹ کے طور پر جدو جہد شروع کی اور ورلڈ ماسٹرز ایتھلیٹک چمپئن شپ پولینڈ میں فیلڈ اور ٹریک کے مقابلوں میں چار گولڈ میڈل جیتے ہیں۔
جموں وکشمیر کی عارفہ جان نمدہ ہینڈی کرافٹس کی بانی ہیں اور انہوں نے نمدہ ہینڈی کرافٹس کے معدوم ہوتے ہوئے فن کو نئی زندگی بخشی۔ انہوں نے کشمیر میں 100 سے زیادہ خواتین کو تربیت دینے اور معدوم ہوتے ہوئے دستکاری کے اس فن کو جلا بخشنے کے اپنے تجربات سنائے۔
ہندوستانی فضائیہ کی پہلی خاتون فائٹر پائلٹ موہنا سنگھ ، بھاونا کنٹھ اور آونی چترویدی نے بھی اپنے تجربات سے آگاہ کیا۔ ان تینوں خواتین کو ہندوستانی فضائیہ کے فائٹر اسکواڈرن میں حکومت ہند کے تجرباتی بنیاد پر خواتین کو ہندوستانی فضائیہ کی جنگجو دھارے میں شامل کرنے کے فیصلے کے بعد بھرتی کیا گیا تھا۔ یہ پہلی ہندوستانی خاتون پائلٹ تھیں جنہوں نے 2018 میں مِگ -21 طیارے میں ایک سولو پرواز کی۔
آندھرا پردیش کی قبائلی خاتون کسان اور دیہی صنعت کار پڈالا بھودیوی ، مونگیر بھار بہار کی بینا دیوی ، جنہیں مشروم کی کھیتی کو مقبول بنانے کے لئے ’’مشروم مہیلا‘‘ بھی کہا جاتا ہے، نے وزیراعظم کو کھیتی اور مارکیٹنگ کے اپنے تجربات سنائے۔
اترپردیش کے کانپور ضلع کی خاتون راجگیر کلاوتی دیوی نے ضلع میں کھلے میں رفع حاجت کم کرانے اہم رول ادا کیا ہے۔ انہوں نے گاؤوں میں اور کانپور میں اور اس کے آس پاس علاقوں میں 4000 سے زائد ٹوائلٹ تعمیر کرائے ہیں۔ انہوں نے وزیراعظم کو اپنے تجربات سنائے کہ وہ کس طرح کھلے میں رفع حاجت کے نقصانات کے بارے میں گھر گھر جاکر بیداری پھیلاتی تھیں اور کس طرح انہیں کھلے میں رفع حاجت کم کرانے کے لئے اپنی کوشش میں پورے کانپور میں اور گاؤوں میں گھر گھر جانا پڑتا تھا۔
جھارکھنڈ کی چامی مُرمو ایک جذباتی ماہر ماحولیات ہیں، جنہوں نے 30 ہزار سے زائد خواتین کے ساتھ 2800 سے زائد گروپ تیار کئے۔ انہوں نے بنجر زمین میں 25 لاکھ سے زائد پیڑ لگانے کے کام کے اپنے تجربات سے آگاہ کیا۔
کیرل کی 98 سالہ کاتیاینی امّا نے اپنا یہ تجربہ سنایا کہ کس طرح انہوں نے اگست 2018 میں کیرل لیٹریسی مشن کی اکشر لکشم اسکیم کے تحت چوتھے درجے کا امتحان پاس کیا۔ انہوں نے فرسٹ رینک حاصل کیا اور 98 فیصد نمبر حاصل کئے۔
اس موقع پر حاضرین سے خطاب کرتے ہوئے وزیراعظم نریندر مودی نے کہا کہ ناری شکتی ایوارڈ یافتگان نے تعمیر معاشرہ اور ملک کو تحریک دینے کے سلسلے میں عظیم خدمات انجام دی ہیں۔ انہوں نے کہا کہ خواتین کی نمایاں خدمات کے بغیر ملک کھلے میں رفع حاجت سے پاک ہونے کا درجہ حاصل نہیں کرسکتا تھا ۔ اسی طرح انہوں نے کہا کہ تغذیہ کی کمی کے سلسلے میں بھی خواتین نے نمایاں رول ادا کیا ہے۔
وزیراعظم نے پانی کے تحفظ کے موضوع پر بھی بات کی اور اس بات کو نمایاں کیا کہ جل جیون مشن میں خواتین کی مزید شرکت کی ضرورت ہے۔
انہوں نے کامیاب خواتین کو مبارک باد دی اور کہا کہ وہ پورے ملک کے لئے باعث تحر یک ہیں۔
۔۔۔۔۔۔۔۔۔۔۔۔۔۔۔۔۔۔

U-1122
(Visitor Counter : 92
وزارت دفاع
بھارتی فوج نے ملک کے اندر ساز و سامان تیار کرنے اور اختراعی شراکت کے لئے ایس آئی ڈی ایم کے ساتھ ایک مفاہمت نامے پر دستخط کئے
نئی دہلی، 21 جنوری 2021، وزیراعظم ’آتم نربھر بھارت‘ کے ویژن کے تحت ملک کے اندر ساز و سامان تیار کئے جانے کو مزید تحریک دینے اور بیرونی ممالک میں تیار کئے جانے والے آلات پر انحصار کو کم کرتے ہوئے اسٹریٹجک آزادی حاصل کرنے کے مقصد سے 21 جنوری 2021 کو بھارتی فوج اور سوسائٹی آف انڈین ڈیفنس مینوفیکچررز  نے ایک مفاہمت نامے پر دستخط کئے۔کنفیڈریشن آف انڈین انڈسٹری  کے ساتھ فوج اور صنعت کی پارٹنر شپ کے 25 سال پورے ہونے کے موقع پر اس مفاہمت نامے پر دستخط کئے گئے۔ بھارتی فوج اور صنعت کے درمیان تعاون کا آغاز 1995 میں کل پرزے ملک میں تیار کرنے سے ہوا تھا اور ترقی کرتے کرتے اس میں اسلحہ آلات کی ایک بڑی تعداد شامل ہوگئی اور یہ ایک بڑا دفاعی پلیٹ فارم بن گیا۔
سرحدی مسائل اور اصلاح پسندمخالفین کے علاوہ بین الاقوامی برادری میں بھارت کے بڑھتے ہوئے رتنے کی وجہ سے بڑھتے ہوئے سلامتی کے چیلنجوں کا سامنا کرنے کے لئے جدید کاری کے ذریعہ فوج کی مسلسل اور جامع صلاحیت سازی ضروری ہے۔یہ کام فوج کو ملک میں تیار کئے گئے آلات فراہم کراتے ہوئے کیا جاسکتا ہے۔صلاحیت سازی میں اضافے اور صنعت کے ساتھ ایک مقام پر رابطے کے لئے بھارتی فوج نے ڈپٹی چیف آف آرمی اسٹاف  کے تحت حصولیابی کے ریوینیو اور کیپیٹل روٹوں کا ملان کرنےکے لئے اپنی تنظیم نو کی ہے۔ صنعت کے ساتھ ایک براہ راست تسہیل کار کے طور پر کام کرنے کے لئے آرمی ڈیزائن بیورو  قائم کیا گیا ہے اور اس کے ذریعہ دفاعی مینوفیکچررز کو براہ راست استعمال کرنے والوں سے جوڑا گیا ہے۔
حکومت نے ملک کے اندر ساز و سامان کی تیاری میں مدد کرنے اور فوج کے سرگرم تعاون سے دفاعی شعبے میں خود کفیلی حاصل کرنے کے لئے پالیسی سے متعلق ضروری تبدیلیاں کی ہیں۔ صنعتی ایسوسی ایشنز نے اپنی مہارت کا مظاہرہ کرنے کے لئے بھارتی فوج کے ساتھ تعامل کے واسطے صنعت کے لئے ایک مشترکہ پلیٹ فارم فراہم کرایا ہے۔ صنعت سے موصولہ مادخل پالیسی سے متعلق تبدیلیوں کے نفاذ میں معاون ہوں گے۔ ایس آئی ڈی ایم کےساتھ ایک مفاہمت نامے پر دستخط کرکے بھارتی فوج نے ملک کی دفاعی صنعت کی مدد کرتے ہوئے خود کفیلی حاصل کرنے کے اپنے مضبوط عزم کا اعادہ کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-663
(Visitor Counter : 179
وزارت دفاع
جموں و کشمیر میں تعینات فوجی پرواز اکائی نے سالانہ پرواز ٹرافی جیتی
نئی دہلی،29 اکتوبر، 2020 : چیف آف آرمی اسٹاف فلائٹ سیفٹی ٹرافی کا قیام انڈین آرمی ایوی ایشن کو ر یونٹوں کے درمیان پروازوں کی حفاظت سے متعلق کو ششوں کو بڑھا وا دینے کے مقصد سے کی گئی تاکہ فوجی کمانڈروں کو جنگ کے حالات میں فیصلہ کن سبقت مل سکے۔ یہ ٹرافی ہندوستانی فوج کی ایوی ایشن کور میں ان اکائیوں کو عطا کی جاتی ہے جو پرواز کی سلامتی کو فروغ دینے کے لئے وقف ہو کر کام کرتی ہیں۔ فوج کی ایوی ایشن کو ر اعلی سطح کی تکنیکی طور پر با صلاحیت اکائی ہے جو تیسری ڈائمینشن سطح پر کام کرتی ہے۔ پرواز کی حفاظت ، امن اور فوجی مہم میں مساوی طور سے کافی اہمیت رکھتی ہے۔ اس ایوارڈ کو عطا کرنے میں مختلف اہم پہلو وٗ ں کو شامل کیا جاتا ہے، جس میں کمانڈروں کا فیلڈ پروموشن، اکائی میں حادثہ/ واقعہ کے معاملے ، رکھ رکھاؤکے ضوابط کی تعمیل، بہتر مشقوں کے نفاذ اور اڑان سلامتی سے جڑی ایسی کوشش جن کا بیورا اکٹھا /جمع کرنے لائق ہو، وغیرہ شامل ہیں۔
مرکز کے زیر انتظام جموں کشمیر میں 20- 2019 میں تعینات کی گئی فوج کی 663 ویں آرمی ایوی ایشن کور کو پہلا مقام حاصل ہوا ہے۔ یہ اسکواڈ رن میں سے ایک ہے، جو لائن آف کنٹرول پر فوجی مہموں اور وادی کشمیر میں دراندازی روکنے کی مہموں میں سرگرم رول ادا کرتی ہیں ۔ فوج کے سربراہ جنرل منوج مکند نرو نے نے فوجی کمانڈروں کے پروگرام کے اختتام ہر اکائی کے کمانڈنگ آفیسر اور صوبے دار میجر کوسی اوا ے ایس ، اڑان سلامتی ٹرافی عطا کی۔
صحت اور خاندانی بہبود کی وزارت
کووڈ-19 کی ٹیکہ کاری سے متعلق تازہ ترین صورت حال
ریاستوں/ مرکز کے زیرانتظام علاقوں کو 49.49کروڑ سے زیادہ ویکسین کے ٹیکے فراہم کرائے گئے
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 3کروڑ سے زیادہ ویکسین کی خوراکیں اس وقت بھی موجود ہیں
مرکزی حکومت کووڈ-19 کی ٹیکہ کاری کی رفتار میں اضافہ کرنے کے لئے اور اس کے د ائرے کار کو ملک بھر میں وسعت دینے کے لئے پابند عہد ہے۔کووڈ-19 کی ٹیکہ کاری مہم کو ہمہ گیر بنانے کے لئے تیسرے مرحلے کی ابتدا 21 جون 2021 کو ہوئی تھی۔ٹیکہ کاری مہم میں ریاستوں اور مرکز کے زیرانتظام علاقوں کو مزید ویکسینوں کی فراہمی،قبل از وقت ویکسین کی فراہمی کے ذریعہ اضافہ کیا گیا ہے، تاکہ یہ ریاستیں اور علاقے ویکسین کی فراہمی کے سلسلے کو متوازن بنا سکے۔
ملک گیر ٹیکہ کاری مہم کے ایک حصے کے طور پر، ہندوستانی حکومت ریاستوں اور مرکز کے زیرانتظام علاقوں کو کووڈ ویکسین بلا قیمت فراہم کرکے ان کی مدد کرتی رہی ہیں۔کووڈ-19 ٹیکہ کاری کو ہمہ گیر بنانے کے نئے مرحلے میں، مرکزی حکومت ویکسین تیار کرنے والی کمپنیوں سے ویکسین خریدے گی اور اس کا 75 فیصد ریاستوں اور مرکز کے زیرانتظام علاقوں کو بلاقیمت مہیا کرائے گی۔
|
|
ویکسین کی خوراکیں
|
|

|
|
سپلائیڈ
|
|
49,49,89,550
|
|
پائپ لائن میں
|
|
8,04,220
|
|
کھپت
|
|
46,70,26,662
|
|
بقایا دستیاب
|
|
3,00,58,190
ریاستوں/ مرکز کے زیرانتظام علاقوں کو اب تک تمام وسائل کااستعمال کرتے ہوئے 49.49 کروڑ سے زیادہ  افراد کو ویکسین کے ٹیکے لگائے جاچکے ہیں اور مزید 8,04,220 ویکسین کی خوراکیں روانہ کی جارہی ہیں۔
ان خوراکوں میں سے، آج صبح آٹھ بجے تک موصول ہونے والی تفصیلات کے مطابق، مجموعی طور پر46,70,26,662 خوراکیں لوگوں کو دی گئیں،جس میں ضائع ہونے والی مقدار بھی شامل ہے۔
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 3کروڑ سے زیادہ ((3,00,58,190ویکسین کی خوراکیں اس وقت بھی موجود ہیں۔
صحت اور خاندانی بہبود کی وزارت
بھارت نے نظرانداز کیے گئے حارراتی امراض  سے نمٹنے کے لیے اتحاد کی علامت کے طور پر قطب مینار کوروشن کرکے دنیاکے ساتھ اپنی یکجہتی کا اعلان کیا
دنیا بھر میں اس طرح کی علامتیں نظر انداز کیے گئے حارراتی امراض کے تئیں یکجہتی کی علامت ہوں گی
30 جنوری 2021 ،وہ دوسراسالانہ عالمی موقع ہوگا جب یہ دن نظرانداز کیے گئے حارراتی امراض  کے طور پر منایا جائے گا۔اس دن نظر انداز کیے گئے حارراتی امراض کے خاتمے کے لیے عالمی برادری کی عہدبندگی کو اجاگرکیا جاتا ہے۔واضح رہے کہ نظرانداز کیے گئے حارراتی امراض دنیا کی سب سے کمزورترین اور حاشیے پر زندگی بسرکرنے والی برادریوں کے لیے از حد تکلیف دہ ثابت ہوتے ہیں۔ بھارت نے نظرانداز کیے گئے حارراتی امراض کے تئیں اپنی یکجہتی کے اظہار کے لیےدنیا کے ساتھ ہاتھ ملایا ہے۔ اس دن قطب مینار کو دنیا میں دیگر معروف مقامات کی طرح علامتی طور پر بطور خاص روشن کیا جائے گا۔
30 جنوری 2021 کو عالمی یوم این ٹی ڈی کے موقع پر، دنیا بھر میں 25 ممالک میں 50 معروف مقامات کو بطور خاص منور کیاجائے گا جس سے یہ ظاہر ہوگا کہ ہم این ٹی ڈی کو شکست دینے کے معاملے میں باہم مل جل کر کتنے کامیاب ہوئے ہیں۔ بھارت بھی پورے فخر کے ساتھ ان ممالک کے ساتھ شریک ہے اور یونیسکو کی عالمی ورثہ کی فہرست میں شامل عمارت یعنی قطب مینار کو روشن کرکے اس سلسلے میں اپنی یکجہتی کا ثبوت دے گا۔
دنیا بھر میں پانچ میں سے ایک فرد این ٹی ڈی سے متاثر ہے۔بھارت دنیا کےاس سب سے وسیع وزن کا حامل ملک ہے اور یہاں ان اہم نظرانداز کیے گئے حارراتی امراض میں سے کم سے کم 11 امراض کا دور دورہ ہے۔یہ امراض لاحق ہونے پر انسان کو معذور بناسکتے ہیں، شکل وصورت بگاڑ سکتے ہیں اورمہلک بھی ثابت ہوسکتے ہیں۔
بجلی کی وزارت
وزارت توانائی نے پن بجلی پروجیکٹس میں سیلاب کے اثرات کو کم کرنے کی خاطر بجٹ سپورٹ کے لئے ہدایات جاری کی ہیں
ان پروجیکٹوں میں سڑکوں اور پلوں کی خاطر بجٹ سپورٹ کے لئے بھی رہنما ہدایات جاری کی ہیں
2030 تک 75 گیگاواٹ کے نصب شدہ پن بجلی کی صلاحیت کو حاصل کرنے کا ہدف
نئی دہلی، 30 ستمبر2021/وزارت توانائی نے سیلاب کے اثرات کو کم کرنے کیلئے بجٹ سپورٹ اور بنیادی ڈھانچے جیسےپن بجلی کے منصوبوں کے ساتھ سڑک اور پل کو فعال بنانے کیلئے تفصیلی رہنما ہدایات جاری کی ہیں ۔ ان اجزاء کے لئے بجٹ سپورٹ کا اہم مقصد ان پروجیکٹوں کی ٹیرف سطح کو کم کرنا ، اسی طرح بجلی کےعنصر سے متعلق صارفین سے جو قیمت وصولی جاتی ہے اس سےمتعلق ضوابط کو یقینی بنانا ہے۔
سیلاب کے اثرات کو کم کرنے کے لئےبجٹ سپورٹ: رہنما ہدایات کے مطابق سیلاب کے اثرات کو کم کرنے کے لئے مالیاتی لاگت تکنیکی ایجنسیوں یعنی سی ڈبلیو سی وغیرہ سے ادا کی جائیں گی۔ سیلاب کے اثرات کو کم کرنے /اسٹوریج پر خرچ ہونے والی رقم کے لئے درکار پیسے جاری کئےجائیں گے ۔ وزارت بجلی بجٹ لوازمات کودھیان میں رکھتے ہوئے ہر پروجیکٹ کی تشخیص کے بعد رقومات کو جاری کرے گی۔ مقررہ پروسیس کے مطابق سرکاری انویسٹمنٹ بورڈ ، اقتصادی امور سے متعلق کابینہ کمیٹی  الگ الگ معاملوں کی بنیاد پر اس کی گہرائی سے جانچ کے بعد فیصلہ لے گا ۔
بنیادی ڈھانچہ کو فعال بنانے کے لئے بجٹ سپورٹ: بنیادی ڈھانچے یعنی سڑک اور پلوں کو فعال بنانے کے لئے اور پن بجلی کے پروجیکٹ کو الگ الگ معاملوں کی بنیاد پر بجٹ سپورٹ دیا جائے گا۔ یہ رقوم موجودہ قوانین اور مقررہ پروسیس کے مطابق پی آئی بی/سی سی ای اے کی جانب سے ہر پروجیکٹ کی تشخیص و منظوری کے بعد فراہم کی جائیں گی اور وزارت توانائی رقومات دستیاب کرائے گا۔
اس طرح کے سڑکوں اور پلوں کے لئے بجٹ سپورٹ کی حد  دوسو میگاواٹ سے زائد ہر میگاواٹ پر 1.0 ایک کروڑ روپیہ ہوگا۔ یہ /8مارچ 2019 یعنی کابینہ کی منؓظوری کے نوٹی فکیشن کے بعد پروجیکٹ کی تعمیری شروعات کے لئے فراہم کیا جائے گا۔
بھارت سرکار نے ملک میں پن بجلی کے شعبے کو فروغ دینے کے لئے متعددا قدمات کی منظوری دی ہے۔ ان اقدامات کے ذریعہ سال 2030 تک 75 گیگا واٹ کی نصب شدہ مجموعی پن بجلی کی صلاحیت کو حاصل کرنے کا ہدف ہے۔ یہ صاف وشفاف اور سبز پن بجلی کو فروغ دے کر ماحولیاتی تبدیلی کو کم کرنے کے لئے ہندستان کے غیر متزلزل عزم کی بھی نشاندہی کرے گا۔ان اقدامات میں بڑے ہائیڈرو پاور پروجیکٹ یعنی قابل تجدید توانائی کے ذرائع کے طور پر 25 میگاواٹ کی زائد صلاحیت کے ساتھ پروجیکٹ ، ہائیڈر پاور پرچیز آبلی گیشن، ٹیرف کو کم کرنے کے لئے ٹیرف کو معقول بنانے کے لوازمات ، ہائیڈروپاور پروجیکٹ کے سیلاب کے اثرات کو کم کرنے کے عناصرکا بجٹ سپورٹ اور بنیادی ڈھانچے اور سڑک اور پلوں کو فعال بنانے کے لئے اس پر خرچ آنے والی قیمتوں کے لئے بجٹ سپورٹ جیسی پہل شامل ہیں۔
ش ح۔ع ح - ج
Uno9551
(Visitor Counter : 124
وزیراعظم کا دفتر
وزیراعظم نے 39ویں پرگتی مذاکرات کی صدارت کی
نئی دہلی،24- نومبر 2021/وزیراعظم جناب نریندرمودی نےآج پرگتی  کے 39ویں ایڈیشن کی میٹنگ کی صدارت کی، جو مرکز اور ریاستی حکومتوں کو شامل کرتے ہوئے پرو ایکٹیو گورننس او ر بروقت نفاذ کے لئے آئی سی ٹی پر مبنی ملٹی-ماڈل پلیٹ فارم ہے۔
اجلاس میں 8 منصوبوں اور ایک اسکیم سمیت 9 ایجنڈا آئٹمس کا جائزہ لیا گیا ۔8 منصوبوں میں سے 3 منصوبے ریلوے کی وزارت کے تھے،دو منصوبے سڑک نقل و حمل اور شاہراہوں کی وزارت اور بجلی کی وزارت سے تھے اور ایک منصوبہ پیٹرولیم اور قدرتی گیس کی وزارت سے تھا۔ یہ 8 منصوبے جن کی مجموعی لاگت تقریباً 20 ہزار کروڑ روپے ہے، سات ریاستوں یعنی بہار،مدھیہ پردیش، راجستھان،آندھراپردیش، گجرات، مہاراشٹر اورمغربی بنگال سے متعلق ہے۔وزیراعظم نے لاگت میں اضافہ سے بچتے ہوئے منصوبہ کی بروقت تکمیل پر زور دیا۔
بات چیت کے دوران وزیراعظم نے پوشن ابھیان کا بھی جائزہ لیا۔ انہوں نے کہا کہ پوشن ابھیان کو ہر ریاست میں مشن موڈ میں مکمل حکومتی نکتہ نظر کے ساتھ نافذ کیا جانا چاہئے ۔ انہوں نے زمینی سطح پر بچوں کی صحت اور غذائیت کے بارےمیں بیداری کو فروغ دینے کے لئے سیلف ہیلپ گروپس  اور دیگر مقامی تنظیموں کی شرکت کے بارے میں بھی بات کی، جس سے ابھیان کی رسائی اور اس کو بڑھانے میں مدد ملے گی۔
پرگتی میٹنگوں کے 38 ایڈیشن تک، 303 پروجیکٹس، جن کی کل لاگت 14.64 لاکھ کروڑ روپے ہے، کا جائزہ لیا گیا ہے۔
ش ح۔ ش ت۔ج
Uno-13253
(
وزارت اطلاعات ونشریات
واٹس ایپ پر حکومت کے کورونا سہایتا یوجنا کے تحت 1000 روپئے دینے کا دعویٰ فرضی ہے
پریس انفارمیشن بیورو  کی فیکٹ چیک یونٹ نے آج ایک ٹوئٹ کے ذریعے وضاحت کی ہے کہ حکومت ہند کورونا سہایتا یوجنا کے تحت کسی بھی شخص کو 1000 روپئے کی امداد نہیں دینے جارہی ہے۔ یہ ٹوئٹ واٹس ایپ پر تیزی سے پھیل رہے ایک میسیج کو دیکھتے ہوئے کیا گیا ہے جس میں دعویٰ کیا گیا تھا کہ حکومت نے ایک یوجنا ڈبلیو سی ایچ او کا آغاز کیا ہے جس کے تحت لوگوں کو ایک ہزار روپئے فی کس دیاجارہا ہے۔ میسیج میں کلک کرنے کیلئے ایک لنک دیا جاتا ہے اور جانکاری دستیاب کرائی جاتی ہے۔
ٹوئٹ میں وضاحت کی گئی ہے کہ دعویٰ اور دیا گیا لنک دونوں فرضی ہیں۔ اس پر کلک کرنے کے تئیں لوگوں کو خبردار کیا جاتا ہے ۔
پس منظر
سوشل میڈیا پر پھیلائی جارہی فرضی خبروں کی جانچ پڑتال کرنے اور سپریم کورٹ کے مشاہدات کو مدنظر رکھتے ہوئے پی آئی بی نے سوشل میڈیا پر وائرل ہورہی غلط افواہوں کو مسترد کرنے کیلئے پی آئی بی نے پوری طرح وقف ایک یونٹ قائم کیا ہے ۔ ‘PIBFactCheck’ٹوئیٹر پر ایک توثیق شدہ ہینڈل ہے جو باقاعدگی کے ساتھ سوشل میڈیا پلیٹ فارم پر آنے والے پیغامات کی نگرانی کرتا ہے۔ اور فرضی خبروں کو روکنے کیلئے اس کے مواد کی جانچ پڑتال کرتا ہے۔ اس کے علاوہ PIB_India ہینڈ ل اور ٹوئیٹر پر پی آئی بی کی مختلف علاقائی یونٹوں کے ہینڈل ٹوئیٹر کمیونٹی کے فائدے کیلئے ہیش ٹیگ PIBFactCheck#کا استعمال کرتے ہوئے ٹوئیٹر پر کسی بھی خبر کے مستند اور توثیق شدہ ہونے سے متعلق جانکاری ڈالتے رہتے ہیں۔
کوئی بھی شخص سوشل میڈیا پر آنے والے کسی بھی پیغام کے ساتھ ہی اس کے مواد آڈیو اور ویڈیو ڈال کر اس کی صداقت کی مانگ کرسکتا ہے۔ انہیں پورٹل https://factcheck.pib.gov.in/ پر آن لائن یا واٹس ایپ نمبر +918799711259پر یا ای۔ میل pibfactcheck[at]gmail[dot]com پر بھی بھیجا جاسکتا ہے۔ اس سے متعلق تفصیلات پی آئی بی کی ویب سائٹ https://pib.gov.inپر بھی دستیاب ہے۔
-----------------------
م ن۔م ع۔ ع ن
U NO: 2048
(Visitor Counter : 108
وزارت دفاع
بھارتی بحریہ کے جہاز شیوالک اور کڈمت کثیر جہتی بحری مالبار مشقوں میں شرکت کے لیے گوام پہنچے
نئی دہلی، 22اگست ،2021 / بھارتی بحریہ کے جہاز شیوالک اور کڈمت جنوب مشرقی ایشیا اور بحرالکاہل میں جاری تعیناتی کے ایک حصے کے طور پر 21 اگست کو امریکہ کے جزیرے گوام پہنچے ہیں۔ ان دونوں بحری جہازوں کو آسٹریلیا ، بھارت ، جاپان اور امریکہ کے درمیان ہونے والی سالانہ مالابار – 21 مشقوں میں شامل ہونا ہے۔ مالابار بحری مشقوں کا سلسلہ بھارتی اور امریکی بحریہ کی باہمی مشقوں کے طور پر 1992 میں شروع ہوا تھا اور اس میں گزرتے ہوئے برسوں کے دوران کافی فروغ ہوا ہے اور اس نے بحرالکاہل اور بحر ہند کے خطے کی چار اہم بحری افواج شرکت کر رہی ہیں۔ مشقوں کے ایک حصے کے طور پر وائس ایڈمیرل اے بی سنگھ اور مشرقی بحری کمان کے فلیگ آفیسر کمانڈنگ ان چیف ، ریئر ایڈمیرل لیونارڈ سی ‘‘بُچ’’ ڈولاگا، سی ٹی ایف-74 کے کمانڈر کے ساتھ ترقیاتی اور کارروائی کے منصوبوں پر توجہ مرکوز کریں گے اور بحری کارروائیوں میں تال میل کے لیے ایکشن لان تیار کریں گے۔ ریئر ایڈمیرل ترون سوبتی 26 اگست ، 2021 سے شروع ہونے والی سمندری مرحلے کی مشقوں میں آئی این ایس شیوالک کے ساتھ شرکت کریں گے۔
مالابار – 21 مشقیں 26 سے 29 اگست کے دوران یو ایس این، جے ایم ایس ڈی ایف اور آر اے این کے ساتھ منعقد کی جائیں گی۔ یہ مشقیں یکساں سوچ رکھنے والی بحریاؤں کو مشترکہ طور پر کارروائی کرنے ، بہترین طریقۂ کار سے تجربہ حاصل کرنے اور بحری سکیورٹی کی کارروائی کے لیے ضابطوں کو سمجھنے میں مدد دیں گی۔ مالابا ر – 21 میں جنگی جہازوں ، فری گیٹس ، کور ویٹس، آبدوزوں، ہیلی کاپٹروں اور طویل فاصلے والے بحری گشتی ہوائی جہازوں کو شامل کیا جائے گا۔ مشقوں کے دوران پیچیدہ سطحی اور بین سطحی کارروائیوں ، ہتھیاروں سے فائرنگ کی مشقیں ، اینٹی سرفیس، اینٹی ایئر اور اینٹی سب میرین جنگی مشقیں شامل ہیں۔ کووڈ پابندیوں کے باوجود ان مشقوں کا انعقاد شرکت کرنے والی بحری افواج کے درمیان تال میل اور محفوظ سمندر کے لیے عہدبستگی کا اظہار ہے۔
بھارتی بحریہ کے جہاز شیوالک اور کڈمت ملک میں ڈیزائن اور تیار کردہ کثیر رول والا گائیڈیڈ میزائلس اور آبدوز شکن فری گیٹ سے لیس جہاز ہے اور یہ بحریہ کی مشرقی کمان وشاکھا پٹنم میں بھارتی بحریہ کے مغربی بیڑے میں شامل ہے۔ آئی این ایس شیوالک کی کمان کیپٹل کپل مہتا کے ہاتھ میں ہے جبکہ آئی این ایس کڈمت کی کمان ، کمانڈر آر کے مہارانا کے ہاتھ میں ہے۔ دونوں جہاز مختلف قسم کے ہتھیاروں ، سینسر وغیرہ سے لیس ہیں اور بھارت کی جنگی صلاحیتوں کے فروغ کی نمائندگی کرتے ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8164
(Visitor Counter : 199
وزارتِ تعلیم
مرکزی وزیر تعلیم نے آج ورچوول طریقے سے جے پور کے مالویہ نیشنل انسٹی ٹیوٹ آف ٹیکنالوجی کے وویکانند لیکچر تھیٹر کمپلیکس کا افتتاح کیا
وویکا نند لیکچر تھیٹر کمپلیکس پورے ایشیاء میں سب سے بڑے لیکچر تھیٹر کمپلیکس میں سے ایک ہے،جس میں 48 کلاسز کے ذریعے 6792طلباء کو پڑھانے کی استعداد ہے:مرکزی وزیر تعلیم
مرکزی وزیر تعلیم جناب رمیش پوکھریال‘نشنک’نے آج آن لائن طریقے سے جے پور کے مالویہ نیشنل انسٹی ٹیوٹ آف ٹیکنالوجی کے وویکا نند لیکچر تھیٹر کمپلیکس کا افتتاح کیا۔ایم این آئی ٹی جے پور کے چیئر مین جناب آر کے تیاگی، ایم این آئی ٹی جے پور کے ڈائریکٹر پروفیسر اُدے کمار آر یارگٹّی، ڈین، فیکلٹی کے سربراہ اور عملہ کے دیگر افراد تقریب کے دوران موجود تھے۔
اس موقع پر بولتے ہوئے جناب پوکھریال نے کہا کہ ایم این آئی ٹی کیمپس میں وویکا نند لیکچر تھیٹر کمپلیکس بھارت میں ہی نہیں ،بلکہ پورے ایشیا ء میں سب سے بڑے لیکچر کمپلیکس میں سے ایک ہے، جس میں 48 کلاسز کے ذریعے 6792طلباء کو ایک ساتھ پڑھانے کی استعداد ہے۔ تقریباً 3لاکھ 66 ہزار مربع فٹ کے کل رقبہ والی اس عمارت کو خاص طور سے ڈیزائن کیا گیا ہے۔انہوں نے کہا کہ اس عمارت کے احاطے میں بلوا پتھر، جالی، آنے جانے والے گلیاروں، تھرمل ماس، زمین کے قدرتی ڈھانچے کا استعمال کرنے، ڈیزائن اور مقام کی پلاننگ اور کئی دیگر سہولیات میں جے پور کی روایتی خصوصیات کی آمیزش نظر آتی ہے۔ان روایتی خصوصیات کو مؤثر طریقے سے کچھ جدید اشیاء اور روایات جیسے گیس سے بھری فلائی ایش میں ملی ہوئی سیمنٹ کی اینٹوں ، دیواروں اور چھت میں انسولیشن، گرمی اور آواز کے انسولیشن کے لئے دوہری پرت کی کھڑکیوں وغیرہ کا استعمال کیا گیا ہے۔
وزیر تعلیم نے کہا کہ طلباء کی تعلیم پر موجودہ کووڈ وبائی امراض کے اثر کو کم کرنے کے لئے ای پلیٹ فارم کے ذریعے فاصلاتی تعلیم اور آن لائن تعلیم وقت کی ضرورت بن گئی ہے۔اس ضرورت کے مدنظر اس وویکا نند لیکچر تھیٹر کمپلیکس کی سبھی 48 کلاسیں ای-کلاس روم بننے جارہی ہے، جس سے زیادہ سے زیادہ طلباء و طالبات کلاسز میں شامل ہوسکیں گے اور نصابوں کا آن لائن مطالعہ کرسکیں۔
وزیر موصوف نے امید جتائی ہے کہ اس قسم کی بنیادی سہولیات نئی تعلیمی پالیسی کے مؤثر نفاذ میں معاون ہوں گی اور ملک کے تعلیمی نظام کو بدلنے میں کارگر ہوں گی۔انہوں نے تقریباً 85 کروڑ روپے کی لاگت کے ساتھ 4 سال سے بھی کم وقت میں پورے ہونے والے اس پروجیکٹ کی ڈیزائن اور تعمیر میں شامل ہونے والی پوری ٹیم کو مبارکباد پیش کی۔
امور داخلہ کی وزارت
مرکزی وزیر داخلہ جناب امت شاہ نے کووڈ-19 کے خلاف ٹیکہ کاری کی دنیا کی سب سے بڑی مہم کی تاریخی شروعات پر سائنسدانوں کو مبارکباد دی ہے
وزیر اعظم جناب نریندر مودی کی قیادت میں بھارت نے کورونا کے خلاف لڑائی میں ایک اہم مرحلہ طے کرلیا ہے
دنیا کی سب سے بڑی ٹیکہ کاری مہم سے بھارت کے سائنسدانوں کی زبردست صلاحیت اور ہماری قیادت کی طاقت کا اظہار ہوتا ہے
مودی جی کی قیادت میں ’نیو انڈیا‘ وہ بھارت ہے جوتباہ کاریوں کو مواقع میں بدل دیتا ہے اور چیلنجوں کو کامیابیوں میں تبدیل کردیتا ہے
یہ ’میڈ اِن انڈیا‘ ٹیکہ آتم نربھر بھارت کے عزم کا ثبوت ہے
بھارت ان چند ملکوں میں شامل ہے جو انسانیت کے خلاف سب سے بڑے بحران کو ختم کرنے میں کامیاب رہنمائی کرسکے ہیں
ہر بھارتی اس شاندار پیشرفت پر فخر محسوس کرتا ہے اور یہ عالمی منظرنامے پر ایک نئے آتم نر بھربھارت کے ابھرنے کی علامت ہے
اس تاریخی دن کے موقع پر تمام کورونا جانبازوں کو میرا تہہ دل سے اظہار تشکر
نئیدہلی،16جنوری،2021، مرکزی وزیر داخلہ جناب امت شاہ نے تمام سائنسدانوں کو مبارکباد دی ہے کیونکہ قوم کووڈ -19 کے خلاف دنیا کی سب سے بڑی ٹیکہ کاری مہم کی تاریخی شروعات کا نظارہ کر رہی ہے۔
کئی ٹوئٹ پیغامات میں جناب امت شاہ نے کہا کہ ’’وزیر اعظم جناب نریندر مودی کی قیادت میں بھارت نے کورونا کے خلاف لڑائی میں ایک اہم مرحلہ پار کرلیاہے۔ دنیا کی سب سے بڑی ٹیکہ کاری مہم سے بھارت کے سائنسدانوں کی زبردست صلاحیت اور ہماری قیادت کی طاقت کا اظہار ہوتا ہے‘‘۔
جناب امت شاہ نے کہا کہ ’’بھارت ان چند ملکوں میں ایک ہے جو انسانی کے خلاف سب سے بڑے بحران کو ختم کرنے میں رہنمائی کرنے میں کامیاب ہوئے ہیں۔ ہر ایک بھارتی اس شاندار کامیابی پر فخر محسوس کرتاہے‘‘۔
انھوں نے مزید کہا کہ یہ عالمی منظرنامے پر ایک نئے آتم نربھر بھارت کے ابھرنے کی علامت ہے۔
مرکزی وزیر داخلہ نے زور دے کر کہا ہے کہ ’’مودی جی کی قیادت میں’نیو انڈیا‘ وہ بھارت ہے جوتباہ کاریوں کو مواقع میں بدل دیتا ہے اور چیلنجوں کو کامیابیوں میں تبدیل کردیتا ہے۔ اس تاریخی دن کے موقع پر کورونا کے تمام جانبازوں کا پرخلوص شکریہ ادا کرتے ہوئے جناب امت شاہ نے کہا کہ یہ ’میڈ ان انڈیا‘ٹیکہ آتم نربھر بھارت کے عزم کا ثبوت ہے